गंगोली राज्य

गंगोली राज्य तेरहवीं से सोलहवीं शताब्दी तक वर्तमान उत्तराखण्ड राज्य में एक ऐतिहासिक राज्य था। राज्य की राजधानी मनकोट में थी, और इस कारण यहाँ के राजाओं को मनकोटी राजा कहा जाता था।

सरयू गंगा तथा राम गंगा नदियों के मध्य स्थित होने के कारण इस क्षेत्र को पूर्वकाल में गंगावली कहा जाता था, जो धीरे धीरे बदलकर गंगोली हो गया। तेरहवीं शताब्दी में मनकोटी राज शुरू होने से पहले इस क्षेत्र पर कत्यूरी राजवंश का शासन था। गंगोलीहाट इस क्षेत्र का प्रमुख व्यापारिक केंद्र था।

सोलहवीं शताब्दी में कुमाऊँ के राजा बालो कल्याण चन्द ने मनकोट पर आक्रमण कर गंगोली क्षेत्र पर अधिकार कर लिया।

 गंगोली के राजा 
गंगोलीहाट के जाह्नवी नौले से प्राप्त एक शिलालेख पर निम्नलिखित मनकोटी राजाओं के नाम अंकित हैं।
 कर्म चन्द
 सीतल चन्द
 ब्रह्म चन्द
 हिंगुल चन्द
 पुनिया चन्द
 अणि चन्द
 नारायण चन्द

 सन्दर्भ 

श्रेणी:उत्तराखण्ड का इतिहास